राजस्थान में वारदात के फिराक में थे हिसार के बदमाश, तारानगर पुलिस के हत्थे चढ़े
बालसमंद | राजस्थानपुलिस ने चुरु के तारानगर कस्बे में बुधवार को अवैध हथियारों के साथ घूम रहे हिसार के तीन युवकों को गिरफ्तार किया है। ये तीनों युवक कस्बे में किसी बड़ी वारदात को अंजाम देने के फिराक में थे। बुधवार को तारानगर पुलिस को सरदारशहर मार्ग पर एक होटल के पास पांच-छह संदिग्ध युवक घूमने की सूचना मिली थी। मौके पर पहुंची पुलिस ने तीन युवकों की तलाशी ली तो उनके पास एक देशी कट्टा, दो जिंदा कारतूस एक छुरा मिला। गिरफ्तार युवकों की पहचान हिसार निवासी रवि बाल्मीकि, हांसी निवासी अमित सोनू के रूप में हुई है। पुलिस आरोपियों से पूछताछ कर रही है। इस बारे में तारानगर थाना के एसएचओ रामचंद कस्वां ने बताया कि पुलिस ने अवैध हथियारों सहित हिसार के तीन युवकों को गिरफ्तार किया है। तीनों युवकों से पुलिस पूछताछ कर रही है।
bho_Deva hin_Deva